Yong‘in 6 aprel kuni Nyu-Meksikoning beshta turli nuqtasida bir vaqtning o‘zida boshlangandi. Foto: Reuters AQShning Nyu-Meksiko shtatida avj olgan o‘rmon yong‘inlari davom etmoqda. Mamlakatdagi eng yirik yong‘in 6 aprel kuni Nyu-Meksikoning beshta turli nuqtasida bir vaqtning o‘zida boshlangandi. Olov Santa-Fe shahrigacha yetib keldi. Yong‘inlar tarqalgan hudud 303 kv. kilometrni tashkil etadi. Nyu-Meksiko shtati aholisining bir qismi evakuatsiya qilindi. Kuchli shamol va quruq havo yong‘inni o‘chirishni qiyinlashtirmoqda. Olov kutilganidan ko‘ra tezroq tarqalmoqda. Yong‘inni o‘chirishga 2 ming nafar o‘t o‘chiruvchi qutqaruvchilar jalb etilgan.